সিরাজগঞ্জ

সিরাজগঞ্জ() মধ্য বাংলাদেশের রাজশাহী বিভাগ এবং উত্তরবঙ্গের অন্যতম গুরুত্বপূর্ন শহর এবং বাংলাদেশের ১৪ তম বৃহৎ শহর। ও উত্তরবঙ্গের মধ্য চতুর্থ বৃহত্তম শহর।  এটি যমুনা নদীর পশ্চিম তীরে, এবং ঢাকা শহর হতে প্রায় ১১০ কিলোমিটার (৭০ মাইল) উত্তর-পশ্চিমে অবস্থিত। সিরাজগঞ্জ শহর একই সাথে সিরাজগঞ্জ জেলা ও সদর উপজেলার প্রশাসনিক সদরদপ্তর। এর মোট আয়তন ৩১.২৭ বর্গকিলোমিটার ও জনসংখ্যা ৫০০,০০০ জন এর উর্ধে। যমুনা সেতুর পশ্চিম প্রান্ত থেকে সিরাজগঞ্জ শহরের দুরত্ব ৮ কিলোমিটার। সিরাজগঞ্জ জেলাকে উত্তরবঙ্গের প্রবেশদ্বার বলা হয়।

নামকরণ 
বেলকুচি থানায় সিরাজউদ্দিন চৌধুরী নামক একজন ভূস্বামী (জমিদার) ছিলেন। তিনি তার নিজ মহালে একটি গঞ্জ স্থাপন করেন। তার নামানুসারে এর নামকরণ করা হয় সিরাজগঞ্জ। কিন্তু এটি ততটা প্রসিদ্ধি লাভ করেনি। যমুনা নদীর ভাঙ্গনের ফলে ক্রমে তা নদীগর্ভে বিলীন হয় এবং ক্রমশঃ উত্তর দিকে সরে আসে। সে সময় সিরাজউদ্দিন চৌধুরী ১৮০৯ সালের দিকে খয়রাতি মহল রূপে জমিদারি সেরেস্তায় লিখিত ভূতের দিয়ার মৌজা নিলামে ক্রয় করেন। তিনি এই স্থানটিকে ব্যবসা-বাণিজ্যের প্রধান স্থানরূপে বিশেষ সহায়ক মনে করেন। এমন সময় তার নামে নামকরণকৃত সিরাজগঞ্জ স্থানটি পুনরায় নদীভাঙ্গনে বিলীন হয়। তিনি ভূতের দিয়ার মৌজাকেই নতুনভাবে সিরাজগঞ্জ নামে নামকরণ করেন। ফলে ভূতের দিয়ার মৌজাই সিরাজগঞ্জ নামে স্থায়ী রূপ লাভ করে।

ভূগোল 
সিরাজগঞ্জ রাজধানী ঢাকা থেকে উত্তর-পশ্চিমে, রাজশাহী থেকে উত্তর-পূর্বে এবং বগুড়া থেকে দক্ষিণ-পূর্বে, ২৪º২২΄ উত্তর অক্ষাংশ থেকে ২৪º৩৭΄ উত্তর অক্ষাংশ পর্যন্ত এবং ৮৯º৩৬΄ পূর্ব দ্রাঘিমাংশ থেকে ৮৯º৪৭΄ দ্রাঘিমাংশে অবস্থিত। এর মোট আয়তন ৩১.২৭ বর্গকিলোমিটার।

জনসংখ্যা 
২০২২ সালের আদমশুমারী অনুযায়ী সিরাজগঞ্জ শহরের মোট জনসংখ্যা ৪,৫০,০০০ জন। এ শহরের জনসংখ্যার ঘনত্ব প্রতি বর্গকিলোমিটারে ১৪,০০০ জন মানুষ বসবাস করে। নারী পুরুষের লিঙ্গ অনুপাত ১০০ঃ১০২ এবং শিক্ষার হার ৯৮.২%(৭ বছরের উর্দ্ধে)। শহরে মোট থানা রয়েছে ৩৭৪৪২টি।

শিক্ষা প্রতিষ্ঠান 

শহরে দুটি মেডিকেল কলেজ রয়েছে, পাবলিক শহীদ এম মনসুর আলী মেডিকেল কলেজ এবং বেসরকারি নর্থ বেঙ্গল মেডিকেল কলেজ ও হাসপাতাল। 

নগরীতে কলেজ রয়েছে আটটি। এর মধ্যে রয়েছে সিরাজগঞ্জ সরকারি কলেজ, ইসলামিয়া সরকারি কলেজ, এবং সরকারি রশিদাজ্জোহা মহিলা কলেজ। 

বি.এল. সরকারি উচ্চ বিদ্যালয়, সবুজ কানন স্কুল এন্ড কলেজ, সিরাজগঞ্জ বিদ্যুৎ উন্নয়ন বোর্ড মাধ্যমিক বিদ্যালয়, সিরাজগঞ্জ পুলিশ লাইন্স স্কুল এন্ড কলেজ,সালেহা ইসহাক সরকারি বালিকা উচ্চ বিদ্যালয় এবং ভিক্টোরিয়া উচ্চ বিদ্যালয় উল্লেখযোগ্য মাধ্যমিক বিদ্যালয়।

উল্লেখযোগ্য স্থান
 যমুনা সেতু
 ইলিয়ট সেতু
 সিরাজগঞ্জ হার্ড পয়েন্ট
 চায়না বাধঁ
 দুর্জয় বাংলা ভাস্কর্য
 মুক্তির সংগ্রাম ভাস্কর্য
 মুজিব দর্শন  ভাস্কর্য
 যমুনা ইকো পার্ক
 রাসেল পার্ক
 বাহিরগোলা রেল সেতু
 শাহ সুফি আফজাল মাহমুদের সমাধি
 জমিদার বাড়ি
 জামে মসজিদ
 শ্রী শ্রী মহাপ্রভু আখড়া
 যুগল কিশোর মন্দির
 কালীবাড়ি মন্দির
 পুরাতন খ্রিস্টান কবরস্থান
 মওলানা আব্দুল হামিদ খান ভাসানী এর বাড়ি
 যাদব চন্দ্র চক্রবর্তী এর বাড়ি
 সৈয়দ ইসমাইল হোসেন সিরাজী এর বাড়ি
 হৈমন্তী শুক্লা এর বাড়ি ইত্যাদি

উল্লেখযোগ্য ব্যক্তিত্ব 
মাওলানা আব্দুল হামিদ খান ভাসানী
সৈয়দ ইসমাইল হোসেন সিরাজী
আব্দুল্লাহ আল মাহমুদ
সৈয়দা ইসাবেলা
যাদব চক্রবর্তী
আবদুল্লাহ আল মুতী শরফুদ্দিন
আলী রাজ
জাহিদ হাসান
ইকবাল হাসান মাহমুদ টুকু
হাবিবে মিল্লাত
মোতাহার হোসেন তালুকদার
শহীদ এম মনসুর আলী 
মোহাম্মদ নাসিম 
ফরিদুল ইসলাম নির্জন (কবি,কথাসাহিত্যিক ও সংগঠক)

গণমাধ্যম 
সিরাজগঞ্জ থেকে প্রকাশিত উল্লেখযোগ্য বাংলা দৈনিক পত্রিকাগুলোর মধ্যে রয়েছে দৈনিক যমুনা প্রবাহ, দৈনিক আজকের সিরাজগঞ্জ, দৈনিক যুগের কথা, দৈনিক সিরাজগঞ্জ কণ্ঠ, আমাদের সিরাজগঞ্জ

তথ্যসূত্র 

বাংলাদেশের শহর
রাজশাহী বিভাগের জনবহুল স্থান